**Cepljenje proti gripi – prehitimo gripo, zaščitimo se že danes**

**Približuje se obdobje gripe. To je resna nalezljiva bolezen, za katero vsako leto zboli med 100.000 in 200.000 Slovencev. Gripa ni le prehlad, lahko prizadene vsakogar, pri nekaterih pa povzroči tudi resne zaplete. Cepljenje je najučinkovitejši način, da se zaščitite pred gripo in njenimi posledicami. Zato vas vabimo k cepljenju, ki se začenja 20. oktobra 2025.**

**Zakaj je cepljenje proti gripi pomembno?**

* **Zmanjša tveganje, da zbolite za gripo.**
* **Ublaži potek bolezni**, če kljub temu zbolite.
* **Preprečuje zaplete**, kot so pljučnica in poslabšanje kroničnih bolezni.
* **Varuje ranljive skupine** – starejše, kronične bolnike, otroke, nosečnice.
* **Posredno ščiti vaše bližnje**, saj cepljeni manj pogosto prenašajo virus.

## Poskrbite za zaščito pravočasno

Gripa se pojavlja predvsem jeseni in pozimi, zato je pomembno, da se zaščitite, preden se sezona kroženja tega virusa začne. Cepljenje je varno, učinkovito in najbolj zanesljiv način, da zmanjšate tveganje za gripo ter njene zaplete. Cepljenje je treba ponavljati vsako sezono. Cepljenje proti gripi je brezplačno za vse prebivalce, ki imajo urejeno obvezno zdravstveno zavarovanje.

**Kje se lahko cepite?**

Cepljenje proti gripi bo potekalo od 20. oktobra 2025. Cepite se lahko pri svojemu osebnemu zdravniku, v cepilnem centru v zdravstvenih ustanovah ali na območni enoti NIJZ.

Naročanje poteka: IZPOLNI VSAK ZDRAVSTVENI DOM ZASE

**Kdo naj se cepi?**

Cepljenje se priporoča vsem prebivalcem, še posebej pa:

* starejšim od 65 let,
* kroničnim bolnikom,
* nosečnicam,
* otrokom, starim do 2 leti,
* osebam z izrazito povečano telesno težo,
* vsem, ki želijo zaščititi sebe in svoje bližnje pred gripo.

Več o cepljenju proti gripi si lahko preberete na naslednji povezavi <https://nijz.si/nalezljive-bolezni/cepljenje/prehitimo-gripo-zascitimo-se-ze-danes-2/>.